open-index/open-wikipedia-markdown huggingface dataset:
Tatlinin torni

**Tatlinin torni** eli **[[Kolmas internationaali|Kolmannen internationaalin]] muistomerkki** oli ukrainalaisen taiteilija ja arkkitehti Vladimir Tatlinin vuonna 1920 visioima monumentti, jonka oli määrä olla kaksi kertaa Eiffel-tornin korkuinen. Tornia ei kuitenkaan koskaan rakennettu Moskovaan, kuten oli tarkoitus.

## Suunnitelmat
Tatlinin konstruktivistinen torni suunniteltiin rakennettavaksi teollisista materiaaleista, kuten raudasta, lasista ja teräksestä. Materiaaleissa, rakennuksen muodoissa ja käyttötarkoituksissa rakennus kuviteltiin moderniuden kasvavaksi symboliksi. Rakennuksen perusmuodoksi Tatlin ideoi kaksoisspiraalin, joka olisi kiertynyt 400 metrin korkeuteen ja jonka ympäri vierailijoita olisi kierrätetty erilaisten mekaanisten laitteiden avulla. Päärakenteessa olisi ollut neljä suurta riippuvaa geometrista rakennelmaa. Ne olisivat pyörineet eri nopeuksilla. Rakennuksen pohjaosassa olisi ollut kuutio, joka suunniteltiin luentojen, konferenssien ja lakiasäätävien kokousten tapahtumapaikaksi. Kuutio olisi kiertänyt ympäri vuoden aikana kerran. Kuution yläpuolella olisi ollut kerran kuukaudessa ympäri kiertyvä pyramidi, jossa olisi ollut tilat toimintoja varten. Sen yläpuolella olisi ollut lieriö, joka kiertyisi ympäri kerran päivässä, ja siinä olisi ollut toimitilat tiedotustoiminnalle: uutistiedotteiden ja manifestien julkaiseminen lennätinteitse, radion kautta ja kovaäänisistä. Ylimpänä olisi ollut pallonpuolisko radiolaitteille. Lieriöön suunniteltiin asenettavaksi myös valtava ulkoilmavalkokangas.

## Arvio
Monumentin on usein ajateltu olevan konstruktivistisen arkkitehtuurin merkittävin ilmiö mutta ei toteuttamiskelpoinen rakennuksena. Vaikka vallankumouksen pyörteissä olevalla Venäjällä olisi saatu kokoon rakentamiseen tarvittava määrä terästä, asuntopulan ja poliittisen kuohunnan vallitessa rakennuksen rakenteellisesta käytännöllisyydestä ei ollut takeita.

## Mallit
Tatlinin tornista on pienoismallit Moskovan Tretjakovin galleriassa ja Tukholman Moderna museetissa. Vuonna 2011 rakennuksen suurikokoinen pienoismalli pystytettiin Lontoon Royal Academy of Artsin etupihalle.

## Aiheesta muualla
* Tatlin's Tower and the World  — Projekti, jonka tarkoitus on rakentaa Tatlinin torni kokonaisuudessaan.
* Tatlin's Tower - The Monument to the Third International Moscow Location  - 3D-malli Tatlinin tornista.

### Videot
* Architecture and the Russian Avant-garde (Pt 2 Tatlins Tower) - tietokonegrafiikalla, arkistomateriaalilla ja Moskovan paikkoja näyttämällä tämä video kertoo Tatlinin panostuksista maailman arkkitehtuurille ja miltä tämä torni olisi näyttänyt Moskovassa, jos se olisi rakennettu vallankumouksen jälkeen; Michael Craig; 3:37.
* Tatlin's Tower Short Film - Lutz Beckerin mykkäelokuva; 3:40.
* Tatlin Tower Hometree in Parliament Square - 3D-animaatiovideo Tatlinin tornin rakentamisesta Lontooseen

## Lähteet
Jody Campbell

**Jodocus David "Jody" Campbell** (s. 4. maaliskuuta 1960 Bellflower, Kalifornia, Yhdysvallat) on yhdysvaltalainen entinen vesipalloilija. Hän kilpaili vuoden 1984 kesäolympialaisissa Los Angelesissa ja vuoden 1988 kesäolympialaisissa Soulissa kuuluen molemmilla kerroilla hopeaa saaneeseen joukkueeseen.

## Lähteet

## Aiheesta muualla
*
Saniaisperhonen

**Saniaisperhonen** (*Hepialus fusconebulosa*) on juuriperhosiin kuuluva perhoslaji. Se on ulkonäöltään varsin vaihteleva ja alkeellisen heimonsa selvästi yleisin edustaja Suomessa.

## Koko ja ulkonäkö
Siipien pohjaväri ja vaihtelee yksilöittäin kellanruskeasta punertavanruskean kautta harmaanruskeaan. Myös kuviointi on erittäin vaihtelevaa. Etusiivessä on vaihtelevissa määrin kaksiväristä epäsäännöllistä kuviointia, jossa valkoista aluetta ympäröi siiven pohjaväriä vaaleamman ruskea, terävärajainen vyöhyke. Siiven etureunassa on rivi tummia, diffuuseja täpliä. Takasiivet ovat yksivärisen harmaanruskeat, tyvestä vaaleammat. Naaraat ovat yleensä koiraita vaaleampia ja niiden kuviointi on vähemmän selkeää. Perhosten koko vaihtelee suurella skaalalla naaraiden 35&ndash;54&nbsp;mm siipivälistä koiraiden 35&ndash;54&nbsp;mm siipiväliin.

## Levinneisyys ja lentoaika
Levinneisyys kattaa lähes koko Euroopan Balkanille saakka. Idässä elinalue ulottuu Venäjän poikki Japaniin. Suomessa saniaisperhosta tavataan koko maassa pohjoisinta Lappia myöten. Perhoset ovat lennossa yhtenä sukupolvena kesäkuun lopulta heinäkuun loppuun.

## Elinympäristö ja elintavat
Saniaisperhonen elää avoimissa lehti- ja sekametsissä, niityillä, metsäaukioilla ja jopa soilla. Naaraat oleskelevat matalalla kasvillisuuden seassa houkutellen koiraita luokseen feromonien avulla. Koiraat lentävät iltahämärässä melko lyhyen ajan etsien naaraita. Yksi naaras voi houkutella luokseen runsaasti koiraita.

Parittelu kestää jopa seitsemän tuntia, minkä ajan koiras riippuu naaraan peräpäästä pää alaspäin. Parittelun jälkeisen viikon aikana naaras munii jopa 500 munaa, jotka se pudottelee maahan lennosta tai kasvilla istuen. Toukat elävät maan alla, mutta saattavat joskus nousta kasvien varsillekin. Toukan kehitys on kaksivuotinen ja toukka talvehtii maanalaisessa onkalossa. Keväällä, täysikasvuisena, se tekee maanpinnalle johtavan, reilun 10&nbsp;cm:n pituisen käytävän ja koteloituu. Kotelovaihe kestää 3&ndash;4 viikkoa ja ennen perhosen kuoriutumista kotelo ryömii käytävää pitkin pinnalle työntyen osittain esille.

## Ravintokasvi
Toukka syö monien eri kasvien juuria, mutta ravintotottumuksia ei tunneta hyvin. Merkittäviä ovat ainakin sananjalat (*Pteridium*), vihvilät (*Luzula*) ja kaislat (*Scirpus*).

## Lähteet

## Aiheesta muualla
* Moths and Butterflies of Europe and North Africa 
* Bestimmungshilfe des Lepiforums
Nuestra Señora de las Mercedes

**Nuestra Señora de las Mercedes** oli Espanjan laivaston vuonna 1786 vesillelaskettu 36-tykkinen fregatti, jonka Britannian kuninkaallinen laivasto upotti 5. lokakuuta 1804 Cádizin edustalla käydyssä taistelussa.

## Valmistus
Alus tilattiin Astillero Realilta Havannasta. Alus laskettiin vesille 1786.

## Palvelus
Amiraali José de Bustamante y Guerran (1759-1825) johtama Espanjan laivaston osasto, johon kuuluivat lippulaivana fregatti *Medea* ja muina aluksina fregatit *Nuestra Señora de las Mercedes*, *Clara* ja *[[Fama (1795)|Fama]]* kujettivat kulta- ja hopea-aarretta Montevideosta Uruguaysta Cádiziin Espanjaan. Osasto kohtasi Cádizin edustalla 5. lokakuuta 1804 Britannian kuninkaallisen laivaston Graham Mooren johtamana laivasto-osaston.  Mooren lippulaivana oli 38-tykkisen fregatti *[[HMS Indefatigable (1784)|HMS Indefatigablen]]* ja osaston muut alukset olivat *[[HMS Lively (1804)|HMS Lively]]*, *[[HMS Amphion (1798)|HMS Amphion]]* ja *[[HMS Medusa (1801)|HMS Medusa]]*.

Graham määräsi espanjalaiset muuttamaan kurssin kohti lähintä brittiläistä satamaa alusten tarkastamiseksi. Espanjalaisten komentajana Bustamante ilmoitti maiden välillä olevan rauhan ja kieltäytyvänsä annetusta käskystä. Seuranneessa kahakassa *Nuestra Señora de las Mercedes* upposi, kun *HMS Amphionin* (Samuel Sutton) ampuma laukaus räjäytti aluksen ruutivaraston. Aluksen tuhoutuessa sai surmansa 250 espanjalaista merisotilasta ja 51 pelastettiin merestä. Muut espanjalaisalukset vallattiin.

## Laivan aarre

Vuonna 2007 hylyn löysi aarteiden etsintään erikoistunut yhdysvaltalainen yritys Odyssey Marine Exploration. Uponneessa laivahylyssä oli lähes 600&nbsp;000 kulta- ja hopeakolikkoa, joiden arvoksi on arvioitu noin 370 miljoonaa euroa. Yritys vei kolikot Yhdysvaltoihin, ja Espanjan valtio ryhtyi oikeustaisteluun saadakseen kolikot itselleen. Helmikuussa 2012 Yhdysvaltain oikeus päätti, että kolikot on palautettava Espanjan valtiolle. Kolikot lennätettiin Tampasta kahdella C-130-kuljetuskoneella Espanjaan.

## Lähteet

## Aiheesta muualla
Sonoma Raceway

**Sonoma Raceway**, aiemmalta nimeltään **Sears Point Raceway** sekä **Infineon Raceway** on 4,05 kilometriä pitkä moottorirata lähellä Sonoman kaupunkia Kaliforniassa Yhdysvalloissa.

Rata on aktiivisessa käytössä noin 340 päivää vuodesta ja vuosittain siellä järjestetään useiden moottoriurheilusarjojen osakilpailuja.

## Historia
Radan rakentaminen alkoi vuonna 1968 ja se päällystettiin samana vuonna. Radan nimi oli tuolloin Sears Point Raceway. Sports Car Club of America (SCCA) järjesti radalla ensimmäisen tapahtuman 1. joulukuuta 1968. Vuonna 1970 rata suljettiin talousongelmien vuoksi vuoteen 1973 saakka. Radan nimeksi tuli Golden State Raceway vuonna 1981. Infineon Technologies teki kymmenvuotisen sopimuksen kesällä 2002, jolloin radan nimeksi tuli Infineon Raceway.

## Lähteet

## Aiheesta muualla
Gary Figueroa

**Gary Lee Figueroa** (s. 28. syyskuuta 1956 Phoenix, Arizona) on yhdysvaltalainen entinen vesipalloilija. Hän sai joukkueineen hopeaa vuoden 1984 kesäolympialaisissa Los Angelesissa. Hän oli lisäksi mukana voittamassa kultaa vuoden 1979 Pan-Amerikan kisoissa.

## Lähteet
Steven Morrissey

**Steven Morrissey** (s. 25. heinäkuuta 1986) on jamaikalainen jalkapalloilija. Hän edustaa suomalaista VIFKiä.

Morrissey pelasi VPS:ssa Veikkausliiga-kaudella 2011 11 ottelua ja teki niissä neljä maalia. Aikaisemmin hän on edustanut jamaikalaista Portmore Unitedia.. 2013 alkuvuodesta Morrissey siirtyi tanskalaiseen Silkeborg IF ään mutta palasi kesällä Vaasan Palloseura an 2,5-vuotisella sopimuksella. Kesällä 2017 Morrisseyn sopimusta jatkettiin ja hän jatkaa seurassa ainakin 2019 loppuun.

## Lähteet
* http://www.veikkausliiga.hs.prewise.com/News.aspx?id=52181

### Viitteet
Alfred Powlesland

**Alfred James Powlesland** (1875 Newton Abbot, Devon – 25. maaliskuuta 1941 Chudleigh, Devon) oli brittiläinen kriketinpelaaja. Hän kuului kriketissä kultaa voittaneeseen Devon & Somerset Wanderers -joukkueeseen vuoden 1900 kesäolympialaisissa Pariisissa.

## Lähteet
Ombra Racing

**Ombra Racing** on italialainen pikkuformulatalli, joka kilpailee nykyään Auto GP-sarjassa. Talli perustettiin vuonna 1994. Talli on voittanut Italian Formula 3 sarjan mestaruuden vuonna 2004 Matteo Cressonin voimin. Vuonna 2011 talli voitti Auto GP-sarjan kuljettajien mestaruuden Kevin Cecconin voimin. Talli on aiemmin kilpaillut mm International Formula Master, Formula 3 Euroseries, Britannian F3 ja Saksan F3 sarjoissa vaihtelevalla menestyksellä.
898 Hildegard

**898 Hildegard** on Aurinkoa kiertävä pikkuplaneetta, joka kuuluu päävyöhykkeen asteroideihin. Sen löysi Max Wolf vuonna 1918. Pikkuplaneetta on nimetty Hildegard  Bingeniläisen mukaan. Ennen kuin tämä asteroidi sai nimensä sen väliaikainen tunnus oli **1918 EA**. Koska in absoluuttinen kirkkaus (H) on 11,6, sen läpimitta on todennäköisesti välillä 13–30&nbsp;km.

## Lähteet
* Discovery Circumstances: Numbered Minor Planets 

### Viitteet
Alphonse Kirchhoffer

**Simon Alphonse Kirchhoffer** (19. joulukuuta 1873 Pariisi – 30. kesäkuuta 1913 Pariisi) oli ranskalainen miekkailija. Hän kilpaili vuoden 1900 kesäolympialaisissa ja sai mestarien floretissa hopeaa.

## Lähteet
Henri Laurent

**Henri Albert Fernand Laurent** (1. huhtikuuta 1881 Beaulieu-sur-Loire – 14. helmikuuta 1954 La Rochelle) oli ranskalainen miekkailija. Hän kilpaili vuoden 1900 kesäolympialaisissa ja sai siellä pronssia miekkailumestarien kalvassa.

## Lähteet
Mauno Oittinen

**Mauno Pietari Oittinen** (10. heinäkuuta 1896 Hämeenlinna – 11. toukokuuta 1970 Helsinki) oli suomalainen kuvanveistäjä.

Mauno Oittisen vanhemmat olivat postihallituksen apulaisjohtaja Pekka Oittinen ja Maria Vilhelmiina (Minna) Kajaan-Poukka. Hän oli naimisissa 1921–1947 kieltenopettaja Larissa Chapkinin (k. 1947) kanssa ja vuodesta 1948  Anna Wilsonin kanssa. Oittinen pääsi ylioppilaaksi 1916 ja kävi Suomen taideyhdistyksen piirustuskoulun 1916–1919. Hän teki opintomatkoja Saksaan, Itävaltaan, Italiaan, Ranskaan ja Belgiaan.

Oittinen toimi kuvanveistäjänä Suomessa ja vuodesta 1946 Yhdysvalloissa. Hän piti Yhdysvalloissa yksityisnäyttelyjä Duluthissa ja New Yorkissa.

## Teoksia

Mauno Oittisen tunnetuin teos lienee Hyvinkään tunnukseksi muodostunut *Nosturinhitsaajia työssään* (1962). Oittinen on tehnyt myös Kajaanin Elias Lönnrotin muistomerkin (1940) sekä pronssisen Siirtolaisuus-monumentin, jonka toinen osa on sijoitettu Hankoon. Siinä kolme joutsenta nousee lentoon. Teoksen toinen osa on Floridan Lake Worthissa. Siinä kaksi joutsenta laskeutuu.

* *Elias Lönnrotin patsas*, 1940 (pystytettiin 1942), Kajaani
* *[[Tervakosken kirkko|Tervakosken kirkon]] sankarimuistomerkki* 1940
* Alfred Kordelinin muistomerkki *Kanaalin Helmi*, 1947, Rauma
* *[[Hitsaajat (Hyvinkää)|Nosturin hitsaajia työssään]]*, 1962, Hyvinkää
* *Siirtolaismonumentti*, 1967, Hanko
* *Istuva tyttö* 1970, Munkkiniemen kartano, Helsinki.

## Palkinnot
* I palkinto Lönnrotin patsaskilpailussa (arkkitehti Veikko Leisténin kanssa) 1939
* I palkinto Kordelinin muistomerkkikilpailussa 1945

## Kuvia julkisista teoksista


Tiedosto:Mauno Oittinen Jaakko 1937-38.jpg|*Jaakko*, 1938, Helsinki.
Tiedosto:Mauno Oittinen Matti 1937-38.jpg|*Matti*, 1938, Helsinki.
Tiedosto:Tervakoski sankarimuistomerkki.JPG|Tervakosken sankarimuistomerkki, 1940, Janakkala.
Tiedosto:Elias Lönnrot by Mauno Oittinen.JPG|*Elias Lönnrot*, 1942, Kajaani.
Tiedosto:Mauno Oittinen Kanali Helm 1947.jpg|*Kanali Helm*, 1947, Rauma.
Tiedosto:Mauno Oittinen Hitsaajat 1959–1962.jpg|*Hitsaajat*, 1962, Hyvinkää.
Tiedosto:Mauno Oittinen Siirtolaismonumentti 1967.JPG|*Siirtolaismonumentti*, 1967, Hanko.
Tiedosto:Istuva tyttö by M Oittinen.JPG|*Istuva tyttö*, 1971, Helsinki.


## Lähteet
Dragonéra

**Dragonéra** (, myös *Dragonára*, Δραγονάρα) eli **Megáli Dragonéra** () on pieni Kreikan saari, joka kuuluu Jooniansaarten saariryhmään ja sijaitsee Välimeressä Kytheran saaren kaakkoisrannikon edustalla. Saaren pinta-ala on 0,381 neliökilometriä ja se on asumaton.

## Maantiede

Välimereen kuuluvassa Egeanmeressä ja Jooniansaarten saariryhmässä sijaitseva Dragonéran saari yhdessä lähisaartensa kanssa muodostaa Kytheran kunnan, joka kuuluu Saarten alueyksikköön ja Attikan alueeseen. Pinta-alaa Dragonéralla on 0,381 neliökilometriä ja saaren korkein kohta on 36 metriä merenpinnan yläpuolella.

Dragonéra yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Antidragonéran, Prasonísin, Fidonísin, Kapéllon, Koufón ja Avgón asumattomien kalliosaarten kanssa muodostaa Natura 2000 -verkostoon kuuluvan suojelualueen, jolla on kokoa 53,9 neliökilometriä. Natura-alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Esimerkiksi vuonna 2000 Prasonísin saarelle haaksirikkoutui alus, josta mereen päässyt raskas polttoöljy aiheutti laajan alueen saastumisen. Myös metsästys, hallitsematon laidunnus ja tuli ovat suojelualueen uhkia.

Dragonéralla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten suolakukkalaji *[[Frankenia hirsuta]]* ja maitelaji vihmamaite (*Lotus cytisoides*). Seuraavalla vyöhykkeellä sisämaahan päin kasvaa suolakkokasvien lisäksi *[[Garigue|phryganan]]* lajeja. Tämä vyöhyke ei ole enää suolaisen meriveden huuhtomaa aluetta, vaikka saa yhä suolapärskeitä. Sisimmällä vyöhykkeellä kasvaa enimmäkseen *phryganan* kasvilajeja, kuten tyräkkilaji puutyräkki (*Euphorbia dendroides*), teurikkalaji *[[Teucrium polium]]*, sykerötipakki ja mastiksipistaasi. Kaikkiaan saarelta on löydetty 109 eri taksonia.

## Lähteet

* 
* 

### Viitteet

## Aiheesta muualla

* Dragonéra Wikimapiassa
Rosario Mazzola

**Rosario Mazzola** (19. syyskuuta 1924 Palermo – 24. joulukuuta 2018) oli italialainen roomalaiskatolinen piispa. Hänet vihittiin papiksi Palermon arkkihiippakuntaan 16. heinäkuuta 1950 ja nimitettiin sen vihkipiispaksi sekä Polymartiumin titulaaripiispaksi 19. kesäkuuta 1982. Piispaksi vihkiminen seurasi 4. syyskuuta. Pääkonsekraattorina toimi Salvatore Pappalardo, jota avustivat Angelo Cella ja Vincenzo Cirrincione.

Mazzola sai 23. heinäkuuta 1988 nimityksen Cefalùn hiippakunnan piispaksi, jona hän toimi, kunnes jäi eläkkeelle 18. maaliskuuta 2000.

## Lähteet
Virginia Ruano Pascual

**Virginia Ruano Pascual** (s. 21. syyskuuta 1973 Madrid) on espanjalainen tennispelaaja. Merkittävimmät voittonsa hän saavutti nelinpelissä voitettuaan kaksi olympiahopeaa sekä lukuisia Grand Slam -turnauksia.

Ruano Pascual voitti urallaan kymmenen Grand Slam -turnausta nelinpelissä, joista Ranskan avoimet kuusi kertaa. Vuonna 2001 hän voitti sekanelinpelin Ranskan avoimissa.

Ruano Pascual lopetti uransa vuonna 2010.

## Lähteet
Mäkivirvilä

**Mäkivirvilä** (*Vicia tetrasperma*) on hernekasveihin kuuluva yksivuotinen ruohokasvi.

Mäkivirvilän ohut ja rento varsi kasvaa 15–70 senttimetriä pitkäksi. Lehdissä on 3–5 paria kapeita lehdyköitä ja niiden kärki on kärheksi muuntunut. Kukintona on pitkäperäinen terttu, jossa on yhdestä kolmeen pientä vaaleanvioletin väristä kukkaa. Palko on yleensä nelisiemeninen. Peltovirvilä (*Vicia hirsuta*) muistuttaa melko paljon mäkivirvilää.

Suomessa mäkivirvilä on yleinen maan lounaisosassa, etelärannikolla ja Ahvenanmaalla. Muualla se on harvinainen.

## Lähteet

## Aiheesta muualla
* Kasviatlas 2022: Mäkivirvilän levinneisyys Suomessa.
* Pinkka – Lajintuntemuksen oppimisympäristö: Mäkivirvilä (''Ervum tetraspermum'')
* LuontoPortti: Mäkivirvilä (''Ervum tetraspermum'')
* ITIS: ''Vicia tetrasperma'' 
* United States Department of Agriculture (USDA): ''Vicia tetrasperma'' 
* Flora of China: ''Vicia tetrasperma''
Stephen Sulyk

**Stephen Sulyk** (2. lokakuuta 1924 – 6. huhtikuuta 2020) oli ukrainalaissyntyinen Yhdysvalloissa uransa tehnyt Ukrainan kreikkalaiskatolisen kirkon arkkipiispa. Hänet vihittiin papiksi 14. kesäkuuta 1952 ja nimitettiin Philadelphian ukrainalaiskatolisen arkkieparkian johtoon 29. joulukuuta 1980.

Josyf Ivanovycè Slipyi vihki Sulykin piispaksi 1. maaliskuuta 1981. Sulyk jäi eläkkeelle 29. marraskuuta 2000. 5. huhtikuuta 2020 hänet vietiin sairaalaan covid-19:n vuoksi, ja hän kuoli seuraavana päivänä.

## Lähteet
Peltovirvilä

**Peltovirvilä** (*Vicia hirsuta*, syn. *Ervilia hirsuta*) on hernekasveihin kuuluva yksivuotinen ruohokasvi. Pohjoismaissa ja Suomessa laji on tavallinen peltorikkakasvi.

Peltovirvilän hento varsi kasvaa 15–60 senttimetriä pitkäksi. Sen kukinto on terttu, jossa on kahdesta kuuteen pientä, sinistä tai valkoista kukkaa. Palot ovat 6–10 millimetriä pitkiä ja kaksisiemenisiä. Laji muistuttaa mäkivirvilää (*Vicia tetrasperma*, *Ervum tetraspermum*).

Suomessa peltovirvilä on yleinen tai melko yleinen maan etelä- ja keskiosassa noin Oulun korkeudelle. Yleisimmin sitä tavataan Ahvenanmaalla.

## Lähteet

## Aiheesta muualla
* Kasviatlas 2022: Peltovirvilän (''Ervilia hirsuta'') levinneisyys Suomessa.
* LuontoPortti: Peltovirvilä (''Vicia hirsuta'')
* Integrated Taxonomic Information System (ITIS): ''Vicia hirsuta'' 
* United States Department of Agriculture (USDA): ''Vicia hirsuta'' 
* Flora of China: ''Vicia hirsuta''
Euroopanpiikkiherne

**Euroopanpiikkiherne** eli **piikkiherne** (*Ulex europaeus*) on hernekasveihin kuuluva talvivihanta piikkinen pensas. Se kasvaa 0,5–1,5 metriä korkeaksi. Pensaan oksat ovat uurteisia ja karvaisia. Piikit ovat usein haarovia. Lehdet ovat neulasmaisia ja 0,5–1 senttimetriä pitkiä. Piikkiherneen tuoksuvat keltaiset kukat ovat 1,5–2 senttimetriä pitkiä. Hedelmänä on 1,5–2 senttimetriä pitkä villakarvainen palko, jossa on kahdesta neljään siementä.

## Levinneisyys
Euroopanpiikkiherne esiintyy alkuperäisenä Euroopassa, läntisessä Keski-Euroopassa ja Lounais-Euroopassa. Muualla maailmassa se on laajalle levinnyt, haitallinen vieraslaji, esimerkiksi Pohjois-Amerikan länsi- ja koillisosissa (Kanada: Brittiläinen Kolumbia. USA: Havaiji, Kalifornia, Länsi-Virginia, Massachusetts, New York, Oregon, Pennsylvania, Virginia, Washington), Australiassa ja monilla valtamerten saarilla.

## Lähteet

## Aiheesta muualla
* Kasviatlas: Euroopanpiikkiherne (''Ulex europaeus'') Suomessa.
* ITIS: ''Ulex europaeus'' 
* United States Department of Agriculture (USDA): ''Ulex europaeus''
Prasonísi (Kythera)

**Prasonísi** () on Kreikalle kuuluva pieni asumaton saari Välimeressä Kytheran saaren itärannikon edustalla.

## Maantiede

Välimereen kuuluvassa Egeanmeressä ja Jooniansaarten saariryhmässä sijaitseva Prasonísin saari yhdessä lähisaartensa kanssa muodostaa Kytheran kunnan, joka kuuluu Saarten alueyksikköön ja Attikan alueeseen. Pinta-alaa Prasonísilla on 0,04 neliökilometriä ja saaren korkein kohta on 13 metriä merenpinnan yläpuolella.

Prasonísi yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Dragonéran, Antidragonéran, Fidonísin, Kapéllon, Koufón ja Avgón asumattomien kalliosaarten kanssa muodostaa Natura 2000 -verkostoon kuuluvan suojelualueen, jolla on kokoa 53,9 neliökilometriä. Natura 2000 -alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Myös metsästys, hallitsematon laidunnus ja tuli ovat suojelualueen uhkia.

Prasonísilla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten Caryophyllales-lahkoon kuuluva *[[Frankenia hirsuta]]* ja maitteiden sukuun kuuluva *[[Lotus cytisoides]]*. Seuraavalla vyöhykkeellä sisämaahan päin kasvaa suolakkokasvien lisäksi *[[Garigue|frýganan]]* lajeja. Tämä vyöhyke ei ole enää suolaisen meriveden huuhtomaa aluetta, vaikka saa yhä suolapärskeitä. Tämän vyöhykkeen lajeja ovat esimerkiksi sipulien sukuun kuuluva *[[Allium commutatum]]*, sauramojen sukuun kuuluva *[[Anthemis scopulorum]]* ja kaalien sukuun kuuluva *[[Brassica cretica ssp. aegea]]*. Prasonísin pienestä koosta johtuen saarella ei ole lainkaan sisintä vyöhykettä, kuten muilla Natura 2000 -alueen pienillä saarilla, jolla kasvaisi enimmäkseen *frýganan* kasvilajeja. Kaikkiaan saarelta on löydetty 15 eri taksonia.

## Historia

Antigua ja Barbudan lipun alla kulkenut M/S ''Nordland'' -alus ajoi karille Prasonísilla 22. elokuuta 2000. Karilleajon seurauksena aluksesta pääsi mereen tuhat tonnia raskasta polttoöljyä, joka levisi noin 30–50 metriä leveäksi ja noin kolme kilometriä pitkäksi lautaksi. Öljylautta saastutti laajalti ympäröiviä alueita. Öljyntorjuntatyöt kestivät noin kuukauden. Vuodosta vastuussa olevien tahojen ja aluksen omistajan maksettaviksi koitui kymmenien miljoonien drakmojen sakot.

## Lähteet

*
*

### Viitteet

## Aiheesta muualla

* Kuvia saaresta ja sinne haaksirikkoutuneesta laivasta
Väriherneet

**Väriherneet** (*Genista*) on kasvisuku hernekasvien heimossa. Siihen kuuluu 144 lajia, joita esiintyy alkuperäisenä Euroopassa, Välimerenalueella ja Länsi-Aasiassa. Purjevihmat (*Teline*) ovat läheistä sukua väriherneille ja useiden lähteiden mukaan liitetään niihin.

## Värihernelajeja
* piikkiväriherne (*Genista acanthoclada*)
* oraväriherne (*Genista anglica*)
* palmanväriherne (*Genista benehoavensis*)
* saksanväriherne (*Genista germanica*)
* lyydianväriherne (*Genista lydia*)
* karvaväriherne (*Genista pilosa*)
* sädeväriherne (*Genista radiata*)
* varpuväriherne (*Genista sagittalis*)
* saharanväriherne (*Genista saharae*)
* skorpioniväriherne (*Genista scorpius*)
* madeiranväriherne (*Genista tenera*)
* pensasväriherne (*Genista tinctoria*)

### Väriherneet Pohjoismaissa
Pohjoismaissa tavataan viisi luonnonvaraista värihernelajia: oraväriherne, saksanväriherne, karvaväriherne, varpuväriherne ja pensasväriherne. Niitä kasvaa lähinnä Etelä-Ruotsissa ja Tanskassa. Ne ovat keltakukkaisia ja kasvutavaltaan maanmyötäisiä varpuja tai pieniä pensaita.

## Lähteet

## Aiheesta muualla
* Suomen Lajitietokeskus: Väriherneet – ''Genista''
* ITIS: ''Genista'' 
* United States Department of Agriculture (USDA): ''Genista''
Abasiofilia

**Abasiofilia** on seksuaalinen suuntautuminen, jossa henkilön mielenkiinto kohdistuu liikkumista vaikeuttavaan ruumiinvammaan, erityisesti puuttuviin raajoihin. Termiä käytti ensimmäisen kerran John Money vuonna 1990 artikkelissaan parafilioista, ja tätä ennen ilmiötä oli kuvattu muilla nimillä, kuten ortopedinen fetisismi. Abasiofilia ei kuitenkaan ole määritelmällisesti fetisismi, koska se ei kohdistu esineeseen.

## Lähteet

## Aiheesta muualla
*
Fornifilia

**Fornifilia** on kiinnostus sitomis- eli bondageseksin suuntaukseen, jossa sidottava henkilö lukitaan huonekaluun tai huonekalua muistuttavaan ruumiinasentoon.
Pikkujuuriperhonen

**Pikkujuuriperhonen** (*Hepialus hecta*) on alkeelliseen juuriperhosten heimoon kuuluva pienehkö yöperhonen.

## Koko ja ulkonäkö
Helposti tunnistettava ruskea perhonen. Etusiivet ovat lämpimän punaruskeat ja niiden poikki kulkee viistosti kaksi leveää, kellertävää ja hopeanhohtoista poikkijuovaa, jotka saattavat hajota täpläriveiksi. Siiven etureunassa on muutamia tummia, reunoiltaan epäselviä täpliä. Takasiivet ovat yksivärisen tummanharmaat. Naaras on kookkaampi, värisävyltään vaaleampi eikä siipikuviointi ole yhtä selvää. Siipiväli vaihtelee koiraalla 23&ndash;30&nbsp;mm ja naaraalla 26&ndash;32&nbsp;mm.

## Levinneisyys ja lentoaika
Pikkujuuriperhosta tavataan suurimmassa osassa Eurooppaa, mutta se puuttuu Iberian niemimaalta ja aivan eteläisimmistä osista. Suomessa laji on jokseenkin yleinen ja sitä tavataan Keski-Lappiin saakka. Perhoset lentävät yhtenä lyhyenä sukupolvena kesäkuun lopulta heinäkuun loppupuolelle. Lennolla on terävä huippu heinäkuun puolivälissä.

## Elinympäristö ja elintavat
Kosteiden lehti- ja sekametsien, metsäniittyjen ja kosteikkojen asukas, jonka esiintyminen on yleensä paikoittaista. Lämpiminä öinä koiraat aloittavat lyhytaikaisen lennon parvina auringonlaskun aikaan eikä niiden lento jatku koskaan pimeään aikaan saakka. Perhosia ei myöskään tule valolle. Viileinä öinä koiraat eivät välttämättä nouse lentoon lainkaan.

Pikkujuuriperhonen kuuluu harvoihin perhoslajeihin, joilla koiraat houkuttelevat naaraita luokseen. Koiras erittää houkuttelevia feromoneja takimmaisen raajaparin reisien pitkistä tupsuista. Pikkujuuriperhoskoiraiden sanotaan tuoksuvan ananakselta.

Kun naaras on paikallistanut koiraan, laskeutuu koiraan lähelle, usein lahden alapinnalle ja koiras siirtyy välittömästi naaraan luokse aloittaa parittelun. Useita tunteja kestävän parittelun aikana koiras roikkuu naaraan peräpäästä. Naaras pudottaa maanpinnalle noin 300 munaa, joista kuoriutuvat toukat kaivautuvat välittömästi maan alle. Toukkakehitys kestää yhdestä kahteen vuotta, pohjoisimmilla alueilla ehkä jopa kolme vuotta. Toukka talvehtii kehräämässään silkkipussissa. Talvehtimisen jälkeen se nousee maanpinnalle syömään kasvien tuoreita versoja. Kotelo on maanpinnalla tai maan alla karikkeella naamioidussa kotelokopassa. Kotelo työntyy osittain esille ennen aikuisen perhosen kuoriutumista.

## Ravintokasvi
Toukka syö monien eri kasvien juuria, erityisesti isonokkosta (*Urtica dioica*) ja sananjalkaa (*Pteridium aquilinum*).

## Lähteet

## Aiheesta muualla
* Moths and Butterflies of Europe and North Africa 
* Bestimmungshilfe des Lepiforums
Aimé Haegeman

**Aimé Haegeman** (1861 Ixelles – 1935) oli belgialainen ratsastaja. Hän kilpaili vuoden 1900 kesäolympialaisissa Pariisissa ja voitti kultaa hyppytapahtumassa.

## Lähteet
Steven Saylor

**Steven Saylor** (s. 1956) on yhdysvaltalainen kirjailija. Hänet tunnetaan antiikin Roomaan sijoittuvasta Roma Sub Rosa -salapoliisisarjastaan, josta on suomennettu kolme osaa. Englanniksi sarjasta on julkaistu 13 osaa.

Roma Sub Rosa -sarjan fiktiivinen päähenkilö on salapoliisi Gordianus Etsijä (eng. Gordianus the Finder), joka joutuu rikoksia selvittäessään tekemisiin muun muassa seuraavien henkilöiden kanssa: Sulla, Cicero, Julius Caesar ja Kleopatra.

## Suomennetut teokset
* Egyptiläinen vieras. (The Venus Throw, 1995). Suom. Tuula Saarikoski. Tammi, 2000. 951-31-1456-2 (sid.).
* Murha Via Appialla. (A Murder on the Appian Way, 1996). Suom. Tuula Saarikoski. Tammi, 2002.  (sid.). Tammi, 2006.  (nid.). Suomennos on tehty lyhentäen.
* Arpa on heitetty. (Rubicon, 1999). Suom. Tuula Saarikoski. Tammi, 2006.  (sid.).  (sid.).

## Aiheesta muualla
*Steven Saylor - Arpa on heitetty. Savon Sanomat 26.1.2007.
*Steven Saylorin kotisivu-englanniksi
Pensasväriherne

**Pensasväriherne** (*Genista tinctoria*) on hernekasveihin kuuluva varpumainen kasvi. Se kasvaa luontaisesti Euroopassa. Lajia viljellään myös koristekasvina. Pensasväriherne on myrkyllinen.

Pensasväriherne kasvaa 20–40 senttimetriä korkeaksi. Sen pystyt oksat ovat karvaisia ja piikittömiä. Pensasväriherneen keltaiset 1–1,5&nbsp;cm pitkät kukat kasvavat tertuissa. Palot ovat 2–3&nbsp;cm pitkiä.

Kuten kasvin nimikin ilmaisee, pensasvärihernettä on käytetty värjäämiseen. Siitä saadaan keltaista väriä, sekä yhdessä värimorsingon kanssa vihreää.

## Lähteet

## Aiheesta muualla
* Suomen Lajitietokeskus: Pensasväriherne (''Genista tinctoria'')
* Kasviatlas: Pensasväriherne (''Genista tinctoria'') Suomessa.
* Puutarha.net: Pensasväriherne (''Genista tinctoria'') 
* Coloria.net: Värjäys, (Pensas)väriherne (''Genista tinctoria'')
* ITIS: ''Genista tinctoria'' 
* United States Department of Agriculture (USDA): ''Genista tinctoria'' 
* Dr. Duke's Phytochemical and Ethnobotanical Databases: *Genista tinctoria*
Lavréntis Alexanídis

**Lavréntis Alexanídis** (; s. 10. maaliskuuta 1978 Georgia) on kreikkalainen judoka.

Alexanídis sijoittui vuonna 2002 seitsemänneksi alle 66-kiloisten sarjassa EM-kisoissa. Hän osallistui Ateenan olympialaisissa 2004 alle 73-kiloisten sarjaan, jossa hän putosi toisen kierroksen jälkeen. Alexanídis sai EM-kilpailujen alle 60-kiloisten sarjassa pronssia vuonna 2005 ja uudelleen vuonna 2008. Hän oli samassa sarjassa mukana vuoden 2008 olympialaisissa, joissa hän oli jaetulla 13. sijalla. Alexanídis on voittanut maansa mestaruuden yhteensä seitsemän kertaa.

## Lähteet
Auguste Daumain

**Auguste Moïse Daumain** (31. heinäkuuta 1877 Selles-sur-Cher – 7. joulukuuta 1938) oli ranskalainen pyöräilijä. Hän kilpaili vuoden 1900 kesäolympialaisissa Pariisissa ja sai pronssimitalin 25 kilometrin ajossa. Hän osallistui myös sprinttiin.

Daumain osallistui kolmeen Ranskan ympäriajoon vuosina 1903–1905 ja pääsi kuudenneksi vuonna 1904. Hän sijoittui kymmenenneksi Pariisi–Valenciennes-ajossa vuonna 1903.

## Lähteet
Kélo

**Kélo** on kaupunki Tšadin lounaisosassa. Vuoden 2009 väestönlaskennan mukaan kaupungissa oli 57&nbsp;859 asukasta. Se on valtion viidenneksi suurin kaupunki.

## Lähteet
Rafael Guijosa

**Rafael Guijosa Castillo** (s. 31. tammikuuta 1969 Alcalá de Henares) on espanjalainen entinen käsipalloilija. Hän kilpaili vuoden 1996 kesäolympialaisissa Atlantassa ja sitten vuoden 2000 kesäolympialaisissa Sydneyssä. Hän kuului molemmilla kerroilla pronssia saaneeseen joukkueeseen.

## Lähteet
Aitor Etxaburu

**Aitor Iñaki Etxaburu Castro** (s. 17. kesäkuuta 1966 Éibar, Guipúzcoa) on espanjalainen entinen käsipalloilija. Hän kuului vuoden 1996 kesäolympialaisissa Atlantassa pronssia saaneeseen käsipallojoukkueeseen. Aiemmin hän oli kesäolympialaisissa 1992 Barcelonassa sijoittunut joukkueineen viidenneksi.

## Lähteet
Nguyễn Kiều Oanh

**Nguyễn Kiều Oanh** (s. 10. maaliskuuta 1969) on vietnamilainen entinen uimari.

Nguyễn pääsi Hồ Chí Minhissä toimineeseen uimaseuraan kymmenen vuoden ikäisenä ja voitti maansa mestaruuden jo kolme vuotta myöhemmin. Hän osallistui olympialaisiin kahdesti, vuosina 1988 ja 1992. Nguyễn oli Soulin kisoissa 1988 sadan metrin perhosuinnissa 34. ja jäi 27:nneksi eli viimeiseksi 200 metrin perhosuinnissa. Hän voitti maansa mestaruuskilpailuissa 1990 yhteensä neljätoista kultamitalia, ja hänen takiaan kisojen sääntöjä muutettiin siten, että yksi uimari saa osallistua vain kolmeen tapahtumaan kerralla. Nguyễn osallistui olympialaisiin jälleen Barcelonassa 1992, jolloin hän oli 100 metrin perhosuinnissa 42. ja 200 metrin sekauinnissa 41. nopein. Hän on toiminut uransa jälkeen uintivalmentajana.

## Lähteet
Pio Hipunyati

**Pio Hipunyati** (s. 14. marraskuuta 1964) on angolalainen roomalaiskatolinen piispa. Hänet vihittiin papiksi Ondjivan hiippakuntaan 5. joulukuuta 1998 ja nimitettiin sen piispaksi 23. marraskuuta 2011. Piispaksi vihkiminen seurasi 19. helmikuuta 2012. Pääkonsekraattorina toimi Novatus Rugambwa, jota avustivat Fernando Guimarães Kevanu ja Filomeno do Nascimento Vieira Dias.

## Lähteet
Albert Henry Ottenweller

**Albert Henry Ottenweller** (5. huhtikuuta 1916 Stanford, Montana – 23. syyskuuta 2012) oli yhdysvaltalainen roomalaiskatolinen piispa. Hänet vihittiin papiksi Toledon hiippakuntaan 19. kesäkuuta 1943 ja nimitettiin sen vihkipiispaksi sekä Perdicesin titulaaripiispaksi 17. huhtikuuta 1974. Piispaksi vihkiminen seurasi 29. toukokuuta. Pääkonsekraattorina toimi John Anthony Donovan, jota avustivat Joseph Louis Bernardin ja William Michael Cosgrove.

Ottenweller sai 27. syyskuuta 1977 nimityksen Steubenvillen hiippakunnan piispaksi, ja hänet asetettiin virkaan 22. marraskuuta. Hän jäi eläkkeelle 28. tammikuuta 1992.

## Lähteet
Sabrina Del Mastio

**Sabrina Del Mastio** (s. 10. maaliskuuta 1971 Bologna) on italialainen softballpelaaja. Hän pelaa SC Forlìssa.

2. pesällä pelaava Del Mastio oli mukana Ateenan olympialaisissa 2004, joissa Italia sijoittui kahdeksanneksi eli turnauksen viimeiseksi. Hänet palkittiin maansa mestaruussarjassa pelipaikkansa kultaisella räpylällä vuonna 2007.

## Lähteet
Elsa Rendschmidt

**Elsa Rendschmidt** (11. tammikuuta 1886 – 9. lokakuuta 1969) oli saksalainen taitoluistelija. Hän kilpaili vuoden 1908 kesäolympialaisissa Lontoossa ja sai naisten yksinluistelussa hopeamitalin. Hän sai lisäksi kaksi hopeamitalia taitoluistelun maailmanmestaruuskilpailuissa.

## Lähteet
Jämijärven kirkko

**Jämijärven kirkko** on vuosina 1859–1860 rakennettu uusgoottilainen kirkkorakennus Jämijärvellä. Kirkko on muodoltaan tornillinen, tasavartinen ristikirkko ja sen on suunnitellut arkkitehti Georg Theodor von Chiewitz. Alttaritaulun on maalannut Felix Frang vuonna 1897. Urut ovat vuodelta 1929.

## Lähteet
Friedrich Ostermann

**Friedrich Ostermann** (21. kesäkuuta 1932 Münster – 22. lokakuuta 2018) oli saksalainen roomalaiskatolinen piispa. Hänet vihki papiksi Münsterin hiippakuntaan Michael Keller 11. helmikuuta 1958. Hänet nimitettiin Münsterin vihkipiispaksi ja Dolian titulaaripiispaksi 27. kesäkuuta 1981. Piispaksi vihkiminen seurasi 13. syyskuuta. Pääkonsekraattorina toimi Reinhard Lettmann, jota avustivat Hermann Josef Spital ja Alfons Demming.

Ostermann jäi eläkkeelle 18. heinäkuuta 2007.

## Lähteet
Dionísio Hisilenapo

**Dionísio Hisilenapo** (s. 6. lokakuuta 1966) on angolalainen roomalaiskatolinen piispa. Hänet vihittiin papiksi Ondjivan hiippakuntaan 6. joulukuuta 1998 ja nimitettiin Namiben hiippakunnan piispaksi 8. heinäkuuta 2011. Piispaksi vihkiminen seurasi 4. syyskuuta. Pääkonsekraattorina toimi Novatus Rugambwa, jota avustivat Fernando Guimarães Kevanu ja Gabriel Mbilingi.

Hisilenapo asetettiin virkaansa 18. syyskuuta 2011.

## Lähteet
Helga Németh

**Helga Németh** (s. 7. elokuuta 1973 Nagykanizsa) on unkarilainen entinen käsipalloilija. Hän kilpaili vuoden 1996 kesäolympialaisissa Atlantassa ja kuului siellä pronssia käsipallossa saaneeseen joukkueeseen.

## Lähteet
Alfons Demming

**Alfons Demming** (29. helmikuuta 1928 Südlohn – 31. lokakuuta 2012 Münster) oli saksalainen roomalaiskatolinen piispa. Hänet vihittiin papiksi Münsterin hiippakuntaan 21. joulukuuta 1953 ja nimitettiin sen vihkipiispaksi sekä Gordusin titulaaripiispaksi 6. marraskuuta 1976. Piispaksi vihkiminen seurasi 9. tammikuuta 1977. Pääkonsekraattorina toimi Heinrich Tenhumberg, jota avustivat Laurenz Böggering ja Max Georg von Twickel.

Demming erosi vihkipiispan tehtävistä 30. huhtikuuta 1998.

## Lähteet
HMS Conflict

**HMS Conflict** on ollut kuuden Britannian Kuninkaallisen laivaston aluksen nimenä.

* HMS Conflict (1801), 12-tykkinen Archer-luokan priki
* HMS Conflict (1805), 12-tykkinen Confounder-luokan priki
* HMS Conflict (1812), 12-tykkinen Bold-luokan priki
* HMS Conflict (1846), Conflict-luokan potkurisluuppi
* HMS Conflict (1873), Beagle-luokan kuunari
* HMS Conflict (1894), Conflict-luokan torpedovenehävittäjä
Laurenz Böggering

**Laurenz Böggering** (30. tammikuuta 1904 – 10. tammikuuta 1996) oli saksalainen roomalaiskatolinen piispa. Hänet vihittiin papiksi Münsterin hiippakuntaan 23. helmikuuta 1929 ja nimitettiin sen vihkipiispaksi sekä Mathara in Numidian titulaaripiispaksi 25. heinäkuuta 1967. Piispaksi vihkiminen seurasi 24. syyskuuta. Pääkonsekraattorina toimi Joseph Höffner, jota avustivat Heinrich Baaken ja Heinrich Tenhumberg.

Böggering jäi eläkkeelle 23. helmikuuta 1979.

## Lähteet
Heinrich Baaken

**Heinrich Baaken** (13. maaliskuuta 1900 – 11. toukokuuta 1976) oli saksalainen roomalaiskatolinen piispa. Hänet vihittiin papiksi Münsterin hiippakuntaan 26. toukokuuta 1923 ja nimitettiin sen vihkipiispaksi sekä Gordusin titulaaripiispaksi 26. tammikuuta 1952. Piispaksi vihkiminen seurasi 25. maaliskuuta, ja pääkonsekraattorina toimi Michael Keller.

Baaken osallistui Vatikaanin toiseen kirkolliskokoukseen. Hän toimi vihkipiispana kuolemaansa saakka.

## Lähteet
Michael Keller

**Michael Keller** (16. helmikuuta 1896 – 7. marraskuuta 1961) oli saksalainen roomalaiskatolinen piispa. Hänet vihittiin papiksi Osnabrückin hiippakuntaan 6. marraskuuta 1921 ja nimitettiin Münsterin hiippakunnan piispaksi 19. heinäkuuta 1947. Piispaksi vihkiminen seurasi 28. lokakuuta. Pääkonsekraattorina toimi Josef Frings, jota avustivat Hermann Wilhelm Berning ja Heinrich Roleff.

Keller toimi piispana kuolemaansa saakka.

## Lähteet
Josef Homeyer

**Josef Homeyer** (1. elokuuta 1929 – 30. maaliskuuta 2010) oli saksalainen roomalaiskatolinen piispa. Michael Keller vihki hänet papiksi Münsterin hiippakuntaan 11. helmikuuta 1958. Hänet nimitettiin Hildesheimin hiippakunnan piispaksi 25. elokuuta 1983. Hänet konsekroi 13. marraskuuta piispaksi Joseph Höffner, jota avustivat Heinrich Maria Janssen, Heinrich Machens, Johannes Joachim Degenhardt ja Heinrich Pachowiak.

Homeyer jäi eläkkeelle 20. elokuuta 2004.

## Lähteet
Lyne Bessette

**Lyne Hélène Bessette** (s. 10. maaliskuuta 1975 Lac-Brome) on kanadalainen pyöräilijä, joka on kilpaillut maantiepyöräilyssä ja cyclocrossissa.

Bessette voitti vuonna 1998 kultaa Kansainyhteisön kisojen maantieajossa, ja hän oli samassa lajissa 22. Sydneyn olympialaisissa 2000. Bessette voitti seuraavana vuonna Auden ympäriajon, jonka hän valloitti myös vuonna 2001. Hän sai Kansainyhteisön kisoissa 2002 pronssia aika-ajosta ja oli saman lajin kuudestoista vuoden 2004 olympialaisissa. Bessette joutui keskeyttämään Ateenassa pidetyissä olympiakisoissa maantieajossa. Hän siirtyi vuonna 2005 maantiepyöräilystä cyclocrossin pariin ja on voittanut lajissa muun muassa kaksi maansa mestaruutta ja vuonna 2012 maailmanmestaruuden 35–39-vuotiaiden sarjassa. Bessette voitti myös maantiepyöräilyssä kaksi Kanadan-mestaruutta. Lontoon paralympialaisissa 2012 hän oli Robbi Weldonin "pilottina" tämän voittaessa kultaa näkövammaisten maantieajossa.

## Lähteet
Nikolaus Schwerdtfeger

**Nikolaus Schwerdtfeger** (s. 1. lokakuuta 1948) on saksalainen roomalaiskatolinen piispa. Hänet vihki papiksi Hildesheimin hiippakuntaan Heinrich Maria Janssen 5. kesäkuuta 1982. Schwerdtfeger sai 19. kesäkuuta 1995 nimityksen Hildesheimin vihkipiispaksi ja Fussalan titulaaripiispaksi. Piispaksi vihkiminen seurasi 23. syyskuuta. Pääkonsekraattorina toimi Josef Homeyer, jota avustivat Karl Lehmann ja Hans-Georg Koitz.

## Lähteet
Heinz-Günter Bongartz

**Heinz-Günter Bongartz** (s. 5. maaliskuuta 1955) on saksalainen roomalaiskatolinen piispa. Hänet vihki papiksi Hildesheimin hiippakuntaan Heinrich Maria Janssen 5. kesäkuuta 1982. Hänet nimitettiin Hildesheimin vihkipiispaksi sekä Bonustan titulaaripiispaksi 4. joulukuuta 2010, ja piispaksi vihkiminen seurasi 26. helmikuuta 2011. Pääkonsekraattorina toimi Norbert Trelle, jota avustivat Nikolaus Schwerdtfeger ja Hans-Georg Koitz.

## Lähteet
Volvo 7700LA

**Volvo 7700LA** on Volvon valmistama täysmatala kaupunkibussi, joka on Volvo 7700:n nivelversio. Mallia on valmistettu vuodesta 2003 lähtien kuten normaaliversiotakin. Volvo 7700LA:ta valmistetaan Puolan Wrocławissa. Suomessa mallia ei ole ollut käytössä. Volvo 7700LA:ta valmistetaan Volvo B9LA -alustalle sekä B5LA-hybridialustalle. Ennen vuotta 2006 mallia valmistettiin Volvo B7LA -alustalle, jolloin 7700LA oli identtinen edeltäjänsä Volvo 7000A:n kanssa.
Heinrich Roleff

**Heinrich Roleff** (25. elokuuta 1878 Unna – 5. marraskuuta 1966) oli saksalainen roomalaiskatolinen piispa. Hänet vihittiin papiksi Münsterin hiippakuntaan 6. kesäkuuta 1903 ja nimitettiin sen vihkipiispaksi sekä Elaean titulaaripiispaksi 7. maaliskuuta 1936. Piispaksi vihkiminen seurasi 26. huhtikuuta. Pääkonsekraattorina toimi Clemens August von Galen.

## Lähteet
Heinrich Gleumes

**Heinrich Gleumes** (6. helmikuuta 1897 – 26. elokuuta 1951) oli saksalainen roomalaiskatolinen piispa. Hänet vihittiin papiksi Münsterin hiippakuntaan 17. joulukuuta 1921 ja nimitettiin sen vihkipiispaksi sekä Cissitan titulaaripiispaksi 5. lokakuuta 1948. Piispaksi vihkiminen seurasi 30. marraskuuta. Pääkonsekraattorina toimi Michael Keller, jota avustivat Heinrich Roleff ja Joseph Ferche.

Gleumes toimi vihkipiispana kuolemaansa saakka.

## Lähteet
Johannes Pohlschneider

**Johannes Pohlschneider** (18. huhtikuuta 1899 – 7. maaliskuuta 1981) oli saksalainen roomalaiskatolinen piispa. Hänet vihittiin papiksi Münsterin hiippakuntaan 19. huhtikuuta 1924 ja nimitettiin Aachenin piispaksi 30. elokuuta 1954. Piispaksi vihkiminen seurasi 18. marraskuuta. Pääkonsekraattorina toimi Josef Frings, jota avustivat Michael Keller ja Friedrich Hünermann.

Pohlschneider osallistui Vatikaanin toiseen kirkolliskokoukseen. Hän jäi eläkkeelle 13. joulukuuta 1974.

## Lähteet
Heinrich Tenhumberg

**Heinrich Tenhumberg** (4. kesäkuuta 1915 – 16. syyskuuta 1979) oli saksalainen roomalaiskatolinen piispa. Hänet vihittiin papiksi Münsterin hiippakuntaan 23. syyskuuta 1939 ja nimitettiin sen vihkipiispaksi sekä Thuburnican titulaaripiispaksi 28. toukokuuta 1958. Piispaksi vihkiminen seurasi 20. heinäkuuta. Pääkonsekraattorina toimi Michael Keller, jota avustivat Heinrich Baaken ja Franz Hengsbach.

Tenhumberg sai 7. heinäkuuta 1969 nimityksen Münsterin piispaksi, joksi hänet asetettiin 14. syyskuuta. Hän osallistui Vatikaanin toiseen kirkolliskokoukseen ja toimi piispana kuolemaansa saakka.

## Lähteet
Wilhelm Wöste

**Wilhelm Wöste** (3. lokakuuta 1911 Löningen – 15. syyskuuta 1993) oli saksalainen roomalaiskatolinen piispa. Hänet vihittiin papiksi Münsterin hiippakuntaan 19. joulukuuta 1936 ja nimitettiin sen vihkipiispaksi sekä Thignican titulaaripiispaksi 6. marraskuuta 1976. Piispaksi vihkiminen seurasi 9. tammikuuta 1977. Pääkonsekraattorina toimi Heinrich Tenhumberg, jota avustivat Laurenz Böggering ja Max Georg von Twickel.

Wöste jäi eläkkeelle 20. joulukuuta 1986.

## Lähteet
Franz-Josef Overbeck

**Franz-Josef Overbeck** (s. 19. kesäkuuta 1964 Marl) on saksalainen roomalaiskatolinen piispa. Hänet vihki papiksi Münsterin hiippakuntaan Joseph Ratzinger 10. lokakuuta 1989. Hän sai nimityksen Münsterin vihkipiispaksi ja Mathara in Numidian titulaaripiispaksi 18. heinäkuuta 2007. Piispaksi vihkiminen seurasi 1. syyskuuta. Pääkonsekraattorina toimi Reinhard Lettmann, jota avustivat Friedrich Ostermann ja Heinrich Mussinghoff.

Overbeck nimitettiin Essenin piispaksi 28. lokakuuta 2009 ja asetettiin virkaan 20. joulukuuta. Hän sai 24. helmikuuta 2011 uuden nimityksen maansa sotilaspiispaksi, joksi hänet asetettiin 6. toukokuuta.

## Lähteet
Luoteis-Uusimaa

**Luoteis-Uusimaa** oli Vihdissä Uudellamaalla ilmestynyt paikallislehti. Lehti perustettiin vuonna 1952 ja se ilmestyi kaksi kertaa viikossa tiistaina ja torstaina. Lehteä julkaisi aiemmin Karprint Oy ja vuoden 2021 helmikuusta alkaen Keskisuomalainen-konserniin kuuluva Etelä-Suomen Media. Luoteis-Uusimaan julkaiseminen päättyi 1. joulukuuta 2022. Lehden kustantajan mukaan lehti oli raskaasti tappiollinen. 
## Lähteet
Heinrich Mussinghoff

**Heinrich Mussinghoff** (s. 29. lokakuuta 1940 Osterwick) on saksalainen katolinen piispa. Hänet vihki papiksi Münsterin hiippakuntaan Joseph Höffner 29. kesäkuuta 1968. Hänet nimitettiin Aachenin piispaksi 12. joulukuuta 1994, ja piispaksi vihkiminen seurasi 11. helmikuuta 1995. Pääkonsekraattorina toimi Joachim Meisner, jota avustivat Reinhard Lettmann ja Ernst Franz Gerd Werner Dicke.

## Lähteet
Johannes Bündgens

**Johannes Bündgens** (s. 2. huhtikuuta 1956 Eschweiler) on saksalainen roomalaiskatolinen piispa. Hänet vihki papiksi Aachenin hiippakuntaan Joseph Schröffer 10. lokakuuta 1980. Hänet nimitettiin Aachenin vihkipiispaksi ja Árd Carnan titulaaripiispaksi 15. maaliskuuta 2006. Piispaksi vihkiminen seurasi 20. toukokuuta. Pääkonsekraattorina toimi Heinrich Mussinghoff, jota avustivat Ernst Franz Gerd Werner Dicke ja Karl Borsch.

## Lähteet
Maailmanparantaja

**Maailmanparantaja** on Dome Karukosken ohjaama mini-televisiosarja vuodelta 2011. Sitä esitettiin maanantaisin 3. tammikuuta – 17. tammikuuta 2011 aikana.

Sarja on jatkoa televisiosarjalle *[[Veljet]]*, jota esitettiin ensimmäisen kerran vuonna 2008 ja uusintana vuonna 2010.

## Rooleissa

## Aiheesta muualla
* 
*
Franciszek Barda

**Franciszek Barda** (21. elokuuta 1880 – 13. marraskuuta 1964) oli puolalainen roomalaiskatolinen piispa. Hänet vihittiin papiksi 26. heinäkuuta 1904 ja nimitettiin Przemyślin vihkipiispaksi sekä Medean titulaaripiispaksi 10. heinäkuuta 1931. Piispaksi vihkiminen seurasi 30. elokuuta. Pääkonsekraattorina toimi Anatol Novak, jota avustivat Edward Komar ja Stanislaw Rospond.

Barda sai 25. marraskuuta 1933 nimityksen Przemyślin piispaksi. Hän osallistui Vatikaanin toiseen kirkolliskokoukseen.

## Lähteet
Kazimierz Ryczan

**Kazimierz Ryczan** (10. helmikuuta 1939 Żurawica – 13. syyskuuta 2017 Kielce) oli puolalainen roomalaiskatolinen piispa. Hänet vihki papiksi Przemyśliin Franciszek Barda 16. kesäkuuta 1963. Hänet nimitettiin Kielcen piispaksi 17. heinäkuuta 1993, ja piispaksi vihkiminen seurasi 11. syyskuuta. Pääkonsekraattorina toimi Franciszek Macharski, jota avustivat Edward Nowak ja Mieczyslaw Jaworski.

## Lähteet
Avlémonas

**Avlémonas** () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 81 (vuonna 2011).

Avlémonas on osa Mitátan kyläyhdyskuntaa ja sijaitsee Kytheran kaakkoisrannikolla luonnonsataman muodostavan lahden rannalla. Kylän arkkitehtuuri muistuttaa Kykladien saariston arkkitehtuuria. Avlémonaksessa on ravintoloita, kahviloita sekä majoituspalveluita. Arkeologit ovat etsineet kylästä todisteita jumalatar Afroditen syntymäpaikalla sijainneesta temppelistä.

## Lähteet

## Aiheesta muualla
Kazimierz Gurda

**Kazimierz Gurda** (s. 20. elokuuta 1953) on puolalainen roomalaiskatolinen piispa. Hänet vihki papiksi Kielcen hiippakuntaan Jan Jaroszewicz 11. kesäkuuta 1978. Hänet nimitettiin Kielcen vihkipiispaksi sekä Chusiran titulaaripiispaksi 18. joulukuuta 2004. Piispaksi vihkiminen seurasi 5. helmikuuta 2005. Pääkonsekraattorina toimi Kazimierz Ryczan, jota avustivat Edward Henryk Materski ja Marian Florczyk.

## Lähteet
Tomasz Teofil Kuliński

**Tomasz Teofil Kuliński** (12. joulukuuta 1823 – 8. tammikuuta 1907) on puolalainen roomalaiskatolinen piispa. Hänet nimitettiin vuonna 1872 Satala in Armenian titulaaripiispaksi, ja hänet vihki samana vuonna piispaksi Anton Fiałkowski. Hän sai 15. maaliskuuta 1883 nimityksen Kielcen piispaksi, jona hän toimi kuolemaansa saakka.

## Lähteet
Hietaniemi (täsmennyssivu)

**Hietaniemi** voi tarkoittaa seuraavaa:

## Paikkoja
* Hietaniemi, niemi Etu-Töölössä Helsingissä
** Hietaniemen hautausmaa, hautausmaa Hietaniemessä Helsingissä
** Hietaniemen uimaranta eli Hietsu, uimaranta Hietaniemessä Helsingissä
* Hietaniemi, taajama Ylitornion kunnassa Norrbottenin läänissä Ruotsissa
** Hietaniemen kirkko, kirkko Ylitornion kunnassa Ruotsissa 
** Hietaniemen rautatieasema, lakkautettu rautatieliikennepaikka Ruotsissa

## Sukunimi
* Erkki Hietaniemi (1929–2002), juristi ja kansliapäällikkö
* Henriikka Hietaniemi (s. 1987), taitoluistelija
* Mika Hietaniemi (s. 1993), korkeushyppääjä
* Pauliina Hietaniemi, taekwondoin
* Rami Hietaniemi (s. 1982), kreikkalais-roomalaisen tyylin painija
* Tapani Hietaniemi (1958–2009), sivilisaatiohistorian dosentti ja tietokirjailija
* Tuija Hietaniemi (s. 1956), historioitsija
* Veeti Hietaniemi (s. 2003), jääkiekkoilija.

## Muuta
* *[[Hietaniemi (albumi)|Hietaniemi]]*, Mikko Kuustosen musiikkialbumi